CELEX: 32008R0079
Language: lv
Date: 2008-01-28 00:00:00
Title: Padomes Regula (EK) Nr. 79/2008 ( 2008. gada 28. janvāris ), ar ko atceļ Regulu (EK) Nr. 152/2002, kas attiecas uz konkrētu EOTK un EK tērauda izstrādājumu eksportu no Bijušās Dienvidslāvijas Maķedonijas Republikas uz Eiropas Kopienu (divkāršas pārbaudes sistēma)

30.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 25/3
            
         
      PADOMES REGULA (EK) Nr. 79/2008
   (2008. gada 28. janvāris),
   ar ko atceļ Regulu (EK) Nr. 152/2002, kas attiecas uz konkrētu EOTK un EK tērauda izstrādājumu eksportu no Bijušās Dienvidslāvijas Maķedonijas Republikas uz Eiropas Kopienu (divkāršas pārbaudes sistēma)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, ir iekļauts 2. protokols par tērauda izstrādājumu divkāršo pārbaudes sistēmu, neierobežojot daudzumu, kas paredzēts Bijušās Dienvidslāvijas Maķedonijas Republikas izcelsmes tērauda izstrādājumu importam uz Kopienu.
            
         
               (2)
            
            
               Divkāršas pārbaudes sistēmu ieviesa ar Regulu (EK) Nr. 152/2002 (2002. gada 21. janvāris), kas attiecas uz konkrētu EOTK un EK tērauda izstrādājumu eksportu no Bijušās Dienvidslāvijas Maķedonijas Republikas uz Eiropas Kopienu (divkāršas pārbaudes sistēma) (1).
            
         
               (3)
            
            
               Ar Lēmumu Nr. 1/2007 (2007. gada 20. decembris) (2) EK un Bijušās Dienvidslāvijas Maķedonijas Republikas Stabilizācijas un asociācijas padome izdarīja grozījumus 2. protokolā par tērauda izstrādājumiem, lai atceltu divkāršo pārbaudes sistēmu. Tāpēc Regula (EK) Nr. 152/2002 būtu jāatceļ,
            
         IR PIEŅĒMUSI ŠO REGULU.
   1. pants
   Ar šo atceļ Regulu (EK) Nr. 152/2002.
   2. pants
   Šī regula stājas spēkā 2008. gada 1. februārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 28. janvārī
      
         
            Padomes vārdā —
         
         
            priekšsēdētājs
         
         D. RUPEL
         
      
   
   
      (1)  OV L 25, 29.1.2002., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  Skatīt šā Oficiālā Vēstneša 10. lpp.